《简朝鲜国使俞集一李世瑾》
清代·阮公沆

沧海扬尘几度三，炎邦自昔宅交南。六经以外无他道，一岁之中熟八蚕。

万户鱼盐常给足，四时花木共敷覃。归来宣室如前席，似与观风助一谈。

地各东南海际居，计程一万又零馀。威仪共秉周家礼，学问同遵孔氏书。

好把文章通肯綮，休论温饱度居诸。使轺云返重相忆，在子安知不我如。

作者简介：阮公沆，安南人。